شەفەق نیوز/ سەرچەوەیگ ئەمنی، ئمڕوو شەممە، خەوەردا
لە کوشتن کەسیگ لە داعش و رمانن ژمارەیگ لە ژیرزەمینەگان لە ئۆپراسیۆنەیلیگ ئەمنی
لە کویەیل مەکحوول لە باکوور سەڵاحەدین.
سەرچەوەگە ئەرا ئاژانس شەفەق نیوز وت: هێزەیلیگ
لە سوپای عراق و پۆلیس سوات ئۆپراسیۆنەیل وەشکین و پاکەوکردن لە ناوچەیل کویەیل مەکحوول
لە مینەکردن حەشارگەیل کەسەیل داعش جیوەجیکردن.
سەرچەوەگە دووپاتکرد ک ئۆپراسیۆنەگان بوینە
هووکار رمانن ژمارەیەک لە ژیرزەمینەگان و حەشارگەیل داعش، وکوشتن کەسیگ لە داعش هەنای
تەقەلای واین لە هێزە ئەمنیەگان دا.
سەرچەوەگە وتیش: ئۆپراسیۆنەگان ئەرا نواگردن کەسەیل
ریخریایەگە لە پەلامارەیل نوویگ وەئامانجکردن مەدەنیەگان و کەرتە ئەمنیەگان وەردەوامن.
